Anno ab incarnatione Domini Salvatoris millesimo centesimo vicesimo septimo, eodem Domino nostro Jhesu Christo cuncta disponente, cum dominus Artaldus monasterii Pruliacensis primus abbas, divina inspiratione, fratrum quoque quibus erat crebra postulatione communitus, monasterium se ordinaturum in loco qui Vallis lucens nuncupatur decrevisset, contigit ut hujus rei gratia ad locum qui Monstuez dicitur, deveniret, ubi nobiles viros Ansellum de Triagnel et Odonem de Villamauri, quiddam negotii inter sese habentes, postulavit ut quicquid in terris eorum juri pertinentibus, ipse vel monachi quos in prefato loco Deo servituros constitueret aqquirere annuente Domino valerent, ipsi quoque pro salute animarum suarum eis concederent. Quod predicti proceres retributionem solius Dei exinde prestalantes jure perpetuo concesserunt. Cujus rei testes sunt : Hugo Rufus, Bovo Strabo, Wilricus, Pontius de Campo Aibaldi, Drogo Strabo, Arnuflus de Insulis, Ayricus, Milo Sanctus, Hugo de Riges, Havynus de Trancol, Philippus sed et alii quam plures quos enumerare longum est.